18 d Febreru de 2011      La isla entrevista      Los mios llectores yá saben quhai mui poques coses que mobsesionen. Delles voi escribiendo, dando puntual fe de vida desti  colar a modín que ye la mio esistencia. A cada persona, dicíamelo esti día Juan José Millás, según naz tóquen-y unes cuantes obsesiones, unos cuantos enigmes que tien que por fuerza resolver. Nunca se resuelven del too, nin cola ayuda despecialistes, pero tienen la virtú dentretener muncho y embaecenos lo suficiente como pa quobviemos lo evidente: somos mortales y la desgracia llega ensin avisu. Esa ye la gracia de la vida. Aparte de les personales y más o menos intresferibles (por qué soi quién soi, por  exemplu), hai otres obsesiones que son más o menos comunes y delles remanez la palabra escrita. El misteriu de pertenecer a una tierra onde nada te pertenez yá ye una deses obsesiones míes; otra, quiciabes más lliteraria, ye la convicción de que siempre hai isles pa descubrir tapecíes pola rutina, la priesa, el descuidu o, seique, lazar azarientu que tolo enrieda un poco a lo xo.